Jeff Briggs

Jeffery L. Briggs (født 10. mars 1957 i Florence i Alabama) er en amerikansk videospilledsigner og komponist som var med å grunnlegge Firaxis Games der han har vært styreformann og administrerende direktør. Briggs arbeidet tidligere som spilldesigner hos MicroProse, men forlot firmaet i 1996 sammen med Sid Meier og Brian Reynolds og startet Firaxis.

Briggs studerte ved Eastman School of Music og Memphis University og tok en doktorgrad i komposisjon og musikkteori ved University of Illinois.http://www.jefferylbriggs.com/ Etter en tid som komponist for teater- og danse-grupper begynte han som designer hos brettspillprodusenten West End Games. I 1987 begynte han som komponist og designer hos MicroProse der han etter hvert ble produsent og leder for produktutviklingen. I 1990 kom det første spillet der Briggs hadde skrevet musikken, Sword of the Samurai. I 1996 fikk han, sammen med Sid Meier, patentet US Patent 5.496.962 for «System for Real-Time Music Composition and Synthesis».Bibliographic data: US5496962 (A) ― 1996-03-05

Briggs hadde hovedansvaret for utviklingen av Civilization III, han bidro blant annet på Colonization og Civilization II og skrev mye av musikken til Civilization IV.http://www.imdb.com/name/nm0109043/

I 2003 fikk Briggs pris som årets software-entreprenør av Ernst & Young, og han ble kåret til årets sjef i 2004 av Smart CEO Magazine.Firaxis' Jeffery Briggs named CEO of the Year

Han forhandlet frem det som ble Take-Two Interactives oppkjøp av Firaxis Games i 2005, ble styreformann våren 2006, men forlot Firaxis i november samme år. Etter det har han jobbet som konsulent i JLBMuse Consulting.Jeff Briggs, LinkedIn

 Referanser 

 Eksterne lenker 

  Jeff Briggs hjemmeside


Kategori:Dataspilldesignere fra USA
Kategori:Personer fra Florence i Alabama